Jaana Tomppo, Pirita Juppi, Päivi Myllymäki ja Maija-Liisa Aronpää
Turun ammattikorkeakoulun raportteja 250
126 s., 2018
ISBN: 9789522166968
9789522166951
Maahanmuuttajat ja yli 54-vuotiaat ovat usein haasteellisessa tilanteessa hakiessaan työpaikkaa. Maahanmuuttajilla erityisesti puutteellinen kielitaito ja yli 54-vuotiailla vähäiset digitaaliset valmiudet saattavat vaikeuttaa työnsaantia.
Turun ammattikorkeakoulun ja Turun Seudun TST ry:n toteuttaman Turun osahankkeen kohderyhmänä olivat yli 54-vuotiaat työnhakijat. Heille järjestettiin työpajoja, joissa yhdessä vertaisten kanssa tarkasteltiin ja kehitettiin omaa osaamista. Ohjatuissa työpajoissa osallistujat saivat tukea erityisesti työnhaussa, viestintä- ja vuorovaikutustaidoissa sekä digitaidoissa. Vierailut alueen yrityksiin olivat tärkeä osa ryhmien ohjelmaa.
Diakonia-ammattikorkeakoulun toteuttaman Helsingin osahankkeen kohderyhmänä olivat työikäiset arabiankieliset maahanmuuttajat. Heidän koulutus- ja työllistymispolulla etenemistään edistettiin arabiankielisellä yksilövalmennuksella sekä vertaisryhmätoiminnalla. Huomiota kiinnitettiin etenkin suomen kielen taidon vahvistamiseen. Helsingin osahankkeessa kehitettiin myös maahanmuuttajien kanssa toimivien järjestöjen verkostoyhteistyötä.
(pdf-tiedosto, 6,16 MB)